Heidi Baker

Heidi Baker (født 1. januar 1961 i Laguna Beach i California i USA) er en amerikansk forfatter, misjonær og predikant. Hun er misjonær og har vært med å starte et stort arbeid for å hjelpe fattige i Mosambik. Hun har skrevet en rekke bøker, hvorav flere er oversatt til norsk. 

Heidi Baker vokste opp i California. I 1980 giftet hun seg med Rolland Baker. De reiste til Asia, blant annet til Filippinene, Taiwan, Indonesia og Hongkong. De arbeidet med kristen misjon i tolv år. De var kreative og brukte ulike former for å formidle det kristne budskapet, blant annet gjennom dans og drama.www.irismin.org - About us  besøkt 1. januar 2010

Sammen med sin ektefelle etablerte hun i 1995 misjonsorganisasjonen IRIS Ministries. De bygde opp fra grunnen en hjelpeorganisasjon i Maputo og i løpet av få måneder hadde de «omsorgen» for 80 barn.Christy Biswell. Heidi Baker: Intimacy for Miracles. Christian Broadcasting Network besøkt 14. mai 2009 Senere har arbeidet vokst til en stor hjelpeorganisasjon, som omfatter blant annet skoler, bibelskoler og barnehjem. Iris Ministries har etablert over 5 000 menigheter (kirker) i Mosambik,  tilsammen mer enn 8 000 menigheter i 20 nasjonerRené Pelissier (oktober 2008). Du Tage à Moby Dick : brèves escales. side. 169. pdf-fil (fransk) og de har over 2 000 barn og unge på sine barnesenter.

 Utdannelse 
Heidi Baker har doktorgrad i systematisk teologi fra Kings Collage University, London.
 Bachelor of Arts. Southern California College (1984)Hope Flinchbaugh 2002. Miracles in Mozambique, i Ministry Today
 Master of Arts, Southern California College (1985)
 Doctor of Philosophy, (Systematic Theology), King's College, University of London (1995)

 Bibliografi 
 Engelskspråklige 
 2003 – There is Always Enough, (medforfatter:  Rolland Baker). Chosen Books. ISBN 978-1-85240-287-3
 2007 – The Hungry Always Get Fed, (medforfatter:  Rolland Baker). New Wine Press. ISBN 978-1-90372-585-6
 2007 – Expecting Miracles: True Stories of Gods Supernatural Power and How You Can Experience It, (medforfatter:  Rolland Baker). Chosen Books. ISBN 978-0-80079-434-7
 2008 – Compelled By Love, (medforfatter:  Shara Pradhan). Charisma House. ISBN 978-1-59979-351-1

 Oversatt til Norsk 
 2008 – Alltid nok. (Original tittel: There is Always Enough) Prokla Media.
 2009 – Drevet av kjærlighet. (Original tittel: Compelled By Love) Prokla Media. ISBN 978-82-7199-353-5

 Filmer (video) 
 Riches of The Poor, Peripheral Vision Video
 Mama Heidi, Eric Velu Productions 
 The Face of Revial: Stopping for the One, Cornerstone Films

 Referanser 

 Eksterne lenker 

  IRIS Ministries – offisielle side
  Heidi Baker - Google Video

Kategori:Misjonærer fra USA
Kategori:Protestantiske misjonærer
Kategori:Misjonærer i Mosambik
Kategori:Personer fra Laguna Beach
Kategori:Predikanter fra USA
Kategori:Sakprosaforfattere fra USA